stanford-oval/wikipedia huggingface dataset:
שונר איסוודורנסיס
מאפיינים

שונר זה היה כנראה האב הקדמון של ארבעת מיני השונרים החיים כיום. עם זאת הוא היה בעל רגליים קצרות יותר, ראש גדול יותר וצוואר ארוך יותר. השיניים שלו ובעיקר הניבים שהופרדו מעט מהחותכות, היו חזקים מעט יותר. הוא דמה יותר למיני חתולים קטנים אחרים משונרים, למשל מיני החתול או הקרקל מעט, אך הוא היה בעל זנב קצר כמו השונרים. לא ברור האם היו לו ציצות אוזניים בולטות, מאחר שהם לא השתמרו במאובנים. משקלו הגיע ל-15 עד 25 קילוגרם בממוצע.
בשנת 1945 ממצאים מאסיה של שונר נקראו בשם Lynx shansius, אך בהמשך התברר שמדובר באותו המין, כך שמין זה התבטל ונכלל במין זה.
ריפבליק אוויאיישן

| --- | --- |

 נתונים כלליים
 מייסדים:  אלכסנדר פ. דה סברסקי
 תקופת הפעילות:  1931 − "סברסקי איירקראפט" 1939 − ריפבליק אוויאיישן – 1965 (נרכשה על ידי פיירצ'יילד והפכה לחטיבת ייצור)
 חברת אם:  "פיירצ'יילד" (החל מ-1939)
 מיקום המטה:  פארמינגדייל 
 משרד ראשי:  פארמינגדייל, לונג איילנד, ניו יורק, ארצות הברית
 ענפי תעשייה:  תעשייה אווירית
 מוצרים עיקריים:  מטוסים
 
ריפבליק אוויאיישן קורפוריישן (מאנגלית: Republic Aviation) הייתה חברה לייצור מטוסים שמרכזה בפרמינגדייל, לונג איילנד. במהלך השנים ייצרה החברה את המטוסים P-47 ת'נדרבולט, F-84, ‏F-105 ת'נדרצ'יף ואחרים. החברה נוסדה בשנת 1931 בשם "חברת סברסקי" (Seversky Aircraft Company). בשנת 1965 נרכשה החברה על ידי פיירצ'יילד, והפכה לחטיבת ייצור נפרדת במסגרתה.
החברה נוסדה בשנת 1931 על ידי אלכסנדר דה סברסקי שהיה טייס קרב בצי הרוסי במהלך מלחמת העולם הראשונה ואיבד אחת מרגליו במהלך תקיפה. אלכסנדר העסיק הרבה מהנדסים רוסים וגאורגים.
בשנת 1939 הוחלף אלכסנדר סברסקי כנשיא החברה בגלל חוב של למעלה מחצי מיליון דולר ושמה שונה ל-רפבליק אוויאיישן.
בשנות ה-50 של המאה ה-20 עבדה החברה על פרויקט XF-103.
קרדיט סוויס

| --- | --- |


 נתונים כלליים
 סוג:  חברה ציבורית - בורסת NYSE, בורסת SIX
 מייסדים:  אלפרד אשר
 תקופת הפעילות:  1856–הווה (כ־168 שנים)
 חברת אם:  UBS 
 מיקום המטה:  ציריך 
 משרד ראשי:  ציריך, שווייץ
 ענפי תעשייה:  שירותים פיננסיים, economics of banking, מימון 
 מוצרים עיקריים:  בנקאות
 הכנסות:  14.92 מיליארד פרנק שווייצרי (2022)
 יו"ר:  Axel P. Lehmann
 מנכ"ל:  Thomas Gottstein
 עובדים:  46,840 (2017)
  
 www.credit-suisse.com
 
מטה קרדיט סוויס בציריך, שווייץ
קרדיט סוויס (צרפתית: Credit Suisse, בצרפתית ובגרמנית נוהגים לבטא לפי ההיגוי הצרפתי קרדי סוויס) היא חברה שווייצרית רב-לאומית לשירותים פיננסיים, לרבות בנקאות. החברה כוללת שלוש חטיבות - בנקאות השקעות, בנקאות פרטית וניהול נכסים. מטה החברה נמצא בציריך שבשווייץ, היא מפעילה מעל 250 סניפים בשווייץ ופועלת במעל 50 מדינות. מניות החברה נסחרות בבורסה לניירות ערך בניו יורק ובבורסת SIX בשווייץ.
במרץ 2023 נקלע הבנק למשבר, זאת לאחר קריסת סיליקון ואלי בנק בארצות הברית ולאחר שבעל המניות הגדול ביותר בבנק, הבנק הלאומי הסעודי (אנ'), הודיע שאין בכוונתו להעמיק את תמיכתו השקעותיו בקרדיט סוויס. המשבר הוביל לקריסת מניות החברה ולחשש שהבנק לא יעמוד בדרישות של בעלי חשבונות רבים למשוך את כספם. הבנק קיבל הלוואה של 50 מיליארד פרנק שווייצרי מהבנק הלאומי השווייצרי, אך החשש מקריסה נמשך. ב-19 במרץ הודיע UBS (אנ'), הבנק הגדול בשווייץ, על עסקה לרכישת קרדיט סוויס תמורת 3 מיליארד פרנק שווייצרי.
פעילות

חטיבת בנקאות ההשקעות (פעל בין השנים 1978–2005 בשם "קרדיט סוויס פירסט בוסטון") מתמחה בבנקאות השקעות, שוק ההון, מיזוגים ורכישות ומחקר.
חטיבת הבנקאות הפרטית מתמחה בשירותים פיננסיים ללקוחות בעלי עושר פיננסי גבוה - לרבות ייעוץ, מוצרי השקעה, תכנון מס, תכנון פנסיה, ביטוח חיים וכדומה.
חטיבת ניהול הנכסים מתמחה בהשקעות ובניהול סיכונים, פועלת ב-23 מדינות, ומשקיעה בין השאר בתחומי נדל"ן, קרנות גידור וקרנות השקעה פרטיות.
פעילות > חסויות

החברה הייתה שותפה בקבוצת הפורמולה 1 סאובר בשנים 2001–2005, והעניקה חסות לקבוצה בשנים 2006–2009. נכון לשנת 2020, היא מעניקה חסות לנבחרת שווייץ בכדורגל ולטניסאי השווייצרי רוג'ר פדרר.
היסטוריה

החברה נוסדה בשנת 1856 בידי איש העסקים והפוליטיקאי השווייצרי אלפרד אשר. בשנת 1942 פתחה סניף ראשון במדינה זרה - בניו יורק שבארצות הברית. בשנת 1978 החלה לשתף פעולה עם בנק ההשקעות האמריקני פירסט בוסטון, ובשנת 1988 רכשה את השליטה בבנק. בשנות ה-90 רכשה בנקים בשווייץ, ובשנת 2000 רכשה את בנק ההשקעות האמריקני DLJ. בשנת 2008 החברה השעתה סוחרים שביצעו הערכת יתר לנכסים בשווי 2.85 מיליארד דולר. בשנת 2011 החברה פיטרה 2,000 עובדים, בעקבות התאוששות איטית מהמשבר הכלכלי העולמי שהחל בשנת 2008.
בעקבות חקירה בנושא הפרת הגבלות על מתן שירותים פיננסיים לאיראן, החברה חתמה על הסכם פשרה בדצמבר 2009 עם התביעה המחוזית של מנהטן, מחלקת המשפטים של ארצות הברית והבנק הפדרלי, ונקנסה בסכום של 536 מיליון דולר. בעקבות חקירת סיוע להעלמות מס,
החברה חתמה על הסכם פשרה עם הרשויות בארצות הברית בשנת 2014, נקנסה בסכום של מעל 2.6 מיליארד דולר ונאלצה לחשוף פרטי לקוחות, לצד בנקים נוספים.
בין השנים 2019 ו-2023 הבנק התמודד עם מספר שערוריות והחליף את ההנהגה הבכירה מספר פעמים, כשהשינויים האחרונים התרחשו ביולי 2022. ביוני 2022, קרדיט סוויס הורשע בתיק פלילי, לאחר שלא מנע הלבנת הון שביצע סוחר קוקאין בולגרי. היה מדובר בהרשעה הפלילית הראשונה של בנק שווייצי בהיסטוריה של שווייץ. בבנק נאמר כי יבוצע ערעור על פסק הדין. במרץ 2023 הודיע על אי־סדרים שנפלו בדיווחים שלו עבור השנים 2021 ו-2022. בעקבות כך המשקיע הגדול ביותר בבנק - סעודי נשיונל בנק - הודיע על הפסקת ההשקעה בו. להצלתו, הבנק הלאומי השווייצרי הילווה לקרדיט סוויס 50 מיליארד פרנק שווייצרי.
פעילות בישראל

חברת כור תעשיות, חברה ציבורית ישראלית מקבוצת איי די בי, רכשה מניות של החברה בשנים 2008–2010, והגיעה בשיא ההשקעה לאחזקה של 3.24% בעלות של 6.95 מיליארד ש"ח. ירידת ערכן של מניות קרדיט סוויס, עקב משבר החוב האירופי, הסבה לכור הפסדים כבדים.
בשנת 2007 פתח הבנק נציגות בישראל ושכר משרדים במגדל המוזיאון בתל אביב. מנכ"ל הבנק בישראל החל מ-2009 הוא דורון אברבוך. בנובמבר 2011 קיבלה אי די בי חברה לאחזקות, אז בשליטתו של נוחי דנקנר, הלוואה בסך כ-180 מיליון שקל, ללא ביטחונות. שנה לאחר מכן קיבל דנקנר הלוואה פרטית של כ-50 מיליון שקל מהסניף הלונדוני של קרדיט סוויס. הבנק רשם הפסד של עשרות מיליוני שקלים בגין שתי ההלוואות הללו, לאחר שאי די בי קרסה.
הערות שוליים

↑  Annual Report 2017
↑  קרדי סוויס, אתר TheMarker
↑  Mark Thompson and Anna Cooban, Credit Suisse borrows more than $50 billion from Swiss National Bank after shares crash 30%, CNN, March 15, 2023
↑  Graeme Bruce, The UBS-Credit Suisse deal, visually explained, CBC, March 20, 2023
↑  ויקי אוסלנדר, קרדיט סוויס, הסוף: 170 שנות קיום נמחקו ביומיים של חוסר אמון, באתר כלכליסט, 20 במרץ 2023
↑  הדר תדמור, לאחר 73 שנים: בנק קרדי סוויס יוריד את השם "פירסט בוסטון" מחטיבת ההשקעות, באתר הארץ, 29 ביוני 2005
↑  הניו יורק טיימס, קרדיט סוויס נקנס על ידי ארה"ב בחצי מיליארד דולר בגלל הפרת החרם על איראן, באתר הארץ, 12 בדצמבר 2009
↑  קרדיט סוויס תשלם 2.6 מיליארד דולר בגין סיוע בהעלמת מס, באתר גלובס, 20 במאי 2014
↑  עדי טננבאום, ‏איך התכווץ השווי של קרדיט סוויס מ-34 מיליארד דולר לשלושה בלבד?, באתר גלובס, 16 במרץ 2023
↑   לא מנע הלבנת הון: לראשונה בהיסטוריה, בנק שווייצי הורשע בפלילים, באתר TheMarker‏, 27 ביוני 2022
↑  Carrel, Paul (2022-06-27). "Credit Suisse found guilty in cocaine cash laundering case". Reuters (באנגלית). נבדק ב-2023-03-17.
↑  הילה ויסברג, ‏מ-SVB ועד קרדיט סוויס: אפקט הדומינו של הבנקים, באתר גלובס, 16 במרץ 2023
↑  מיכאל רוכוורגר, השבוע שנוחי דנקנר ירצה לשכוח; דסק"ש צנחה ב-40%, באתר TheMarker‏, 12 באוגוסט 2011
↑  הבנק השווייצרי קרדיט סוויס פותח נציגות ראשונה בישראל - שכר משרדים במגדל המוזיאון בתל אביב, באתר גלובס, 8 באוגוסט 2007
↑   מיכאל רוכוורגר, אסא ששון, "לא משנה אם אתה דנקנר או לווה אחר - אנחנו רוצים את הכסף בחזרה", באתר TheMarker‏, 2 בפברואר 2016
| --- | --- |
בקרת זהויות :  NLI: 987007585411405171  BnF: cb15517282b (data)  GND: 10003624-7  HDS: 045043  ISNI: 0000 0004 0487 328X  LCCN: n50017132  VIAF: 154496717   WorldCat (עם VIAF): 154496717
רדיואקולוגיה

רדיואקולוגיה (Radioecology) הוא מדע, העוסק בחקר השפעת הקרינה הרדיואקטיבית על יחסי הגומלין בין היצורים לבין סביבתם.
רדיואקולוגיה היא ענף באקולוגיה הנוגע לנוכחות רדיואקטיביות במערכות האקולוגיות של כדור הארץ. חקירות ברדיואקולוגיה כוללות דגימת שטח, נוהלי שדה ומעבדה ניסויים, ופיתוח מודלים של סימולצית חיזוי סביבתי בניסיון להבין את שיטות ההגירה של חומר רדיואקטיבי ברחבי הסביבה.
רדיואקולוגים מזהים ומעריכים את ההשפעות של קרינה מייננת ורדיונוקלידים על מערכות אקולוגיות, ולאחר מכן מעריכים את הסיכונים והסכנות שלהם. העניין והמחקרים בתחום הרדיואקולוגיה עלו באופן משמעותי על מנת לברר ולנהל את הסיכונים הכרוכים כתוצאה מאסון צ'רנוביל.
העניין ברדיואקולוגיה עלה בהתאם לפעילות הגרעינית הגוברת, במיוחד בעקבות מלחמת העולם השנייה בתגובה לניסויי נשק אטומי גרעיני ולשימוש בכורים גרעיניים לייצור חשמל.
רפואת ריאות

רפואת ריאות (בלועזית: פולמונולוגיה) היא התמחות ברפואה העוסקת במחלות של הריאות ובאזור חלל הנשימה. רפואת הריאות נחשבת בדרך כלל ענף של רפואה פנימית, למרות שהיא מיוחסת לרפואה דחופה כאשר מדובר בחולים הזקוקים להנשמה מכנית. ניתוח בחלל הנשימה מבוצע בדרך כלל על ידי מומחים בכירורגיה קרדיולוגית.
רפואת בית החזה איננה התמחות משל עצמה, אך זהו מושג כולל הקשור לטיפול במחלות של החזה, ומכיל בתוכו את התחומים של רפואת ריאות, ניתוח בבית החזה ורפואה דחופה. רפואת ריאות עוסקת באבחון ובטיפול של מחלות ריאות, כדוגמת שחפת.
הרופאים המתמחים בתחום זה נקראים רופאי ריאות או בלועזית פולמונולוגים.
תמונה סכמטית של מערכת הנשימה האנושית
אבחון

ברפואה, 50% מכלל האבחנות יכולות להעשות דרך היסטוריה רפואית, וכך גם מחלות ריאות. רופא הריאות ינהל ביקורת כללית, תוך התמקדות בנקודות הבאות:
מחלות תורשתיות המשפיעות על הריאות (סיסטיק פיברוזיס, אלפה 1)
עישון השפעות בריאותיות של עישון טבק, אזבסט וחשיפה לרעלנים כמו אדי מפלט ואדי מכרה פחם)
חשיפה לגורמים זיהומיים (סוגים מסוימים של ציפורים, עיבוד שעורה)
נטייה אוטואימונית שעשויה לגרום למצבים מסוימים (לייפת של הריאות, לחץ דם גבוה של הריאות)
הבדיקה הגופנית חשובה, כבכל שאר תחומי הרפואה:
בדיקה של הידיים אחר סימנים של כיחלון או דופק וקצב נשימה.
מישוש של כלי הלימפה הצוואריים, קנה נשימה  ותנועות דופן בית החזה.
האזנה באמצעות מַסְכֵּת לריאות, בחיפוש אחר קולות נשימה מופחתים או חריגים.
היות שמחלות לב רבות יכולות לחולל תסמינים ריאתיים, נערכת בדרך כלל גם בדיקה קרדיולוגית מקיפה.
כלים נוספים:
בדיקות מעבדה של דם, לעיתים גם מדידות של גז דם עורקי
ספירומטריה (מדידת כושר נשימה, קביעת קיבולת הריאות)
ברונכוסקופיה
צילום רנטגן של הריאות
סריקות CT (לעיתים נדירות סריקות MRI)
שיטות מסוימות של רפואה גרעינית
טומוגרפיה של הנפקת פוזיטרון (לרוב במקרים של סרטן ריאות)
טיפול

טיפול כירורגי מתבצע בדרך כלל על ידי כירורג קרדיולוגי, לרוב לאחר הערכה ראשונית של רופא ריאות.
טיפול תרופתי הוא הטיפול החשוב ביותר עבור רוב המחלות ברפואת הריאות, או באמצעות אינהלציה (מרחיב הסימפון וסטרואידים) או בצורה אוראלית (אנטיביוטיקה).
טיפול בחמצן נחוץ לעיתים קרובות במקרים חמורים של מחלות נשימה (נפחת ולייפת של הריאות). כאשר הטפול בחמצן אינו מספיק, החולה עלול להזדקק להנשמה מכנית, ובמצבים קיצוניים - לטיפול במכשיר ECMO.
ראו גם

פתולוגיה של מערכת הנשימה
מכון ריאות
שברולט D-20

| --- | --- |

שברולט D-20, קבינה כפולה, שנת 1993
 מאפיינים כלליים
 יצרן:  שברולט
 שנות ייצור:  1985–1997 (ברזיל)  1993–1997 (ארגנטינה)
 הרכבה:  ברזיל ברזיל  ארגנטינה ארגנטינה
 מודל קודם:  שברולט C/K
 חברת אם:  ג'נרל מוטורס
 סיווג:  טנדר
 אורך:  4,820 מ"מ  (קבינה יחידה)  5,340 מ"מ (קבינה כפולה)
 רוחב:  1,990מ"מ
 גובה:  1,880 מ"מ
 משקל:  2,040 - 2,328 ק"ג (ריק)  (מטען מקסימלי 1,100 ק"ג)
 מפרט טכני
 מנוע:  6 צילינדרים, 4,100 סמ"ק בטור, (מנוע "250-S" שברולט סוג "Chevrolet straight-6 engine") 6 צילינדרים, 3,900 סמ"ק המפיק 90 כ"ס מנוע דיזל 6 צילינדרים, 3,900 סמ"ק המפיק 125 כ"ס טורבו דיזל  6  צילינדרים, 3,900 סמ"ק המפיק 150 כ"ס ב-2,600 סל"ד טורבו דיזל (מנוע מסוג "TurboPlus")
 הילוכים:  תמסורת ידנית - 4 מהירויות  תמסורת ידנית - 5 מהירויות
 מהירות מרבית:  143 קמ"ש (דגם מנוע טורבו-דיזל 3,900 סמ"ק, 150 כ"ס)
 צריכת דלק:  9.5 ק"מ ל-1 ליטר (עירוני) (דגם מנוע טורבו-דיזל 3,900 סמ"ק, 150 כ"ס) (מכל דלק - 126 ליטר)
שברולט D-20 (באנגלית: Chevrolet D-20) הוא טנדר, אשר יוצר על ידי חטיבת המכוניות שברולט בקונצרן הרכב ג'נרל מוטורס האמריקאית בברזיל בין השנים 1985–1997 ובארגנטינה בין השנים 1993–1997.
תאוצת דגם "שברולט D-20" בין 0 - 100 קמ"ש היא 19.1 שניות (דגם מנוע טורבו-דיזל 3,900 סמ"ק, 150 כ"ס).
תצורות

קבינה יחידה
קבינה כפולה
תמונות

שברולט D-20, קבינה כפולה, שנת 1989
שברולט D-20
שברולט D-20, שנת 1989
שברולט D-20
הערות שוליים

↑  שברולט סדרת 20 Best Cars Web Site
↑  שברולט D-20 טורבו, 150 כ"ס  Chevrolet D-20 Custom De Luxe 4.0 CS Turbo 1996 - Ficha
רב נחמן בר רב הונא

| --- | --- |
 לידה:  בבל, האימפריה הסאסאנית
 פטירה:  454 ד'רי"ד
 מקום פעילות:  סורא, בבל
 השתייכות:  ישיבת סורא, אמורא בבלי 
 רבותיו:  רב אשי,רבינא
 
רב נחמן בר רב הונא היה אחד מאחרוני האמוראים בבבל, ראש ישיבת סורא.
באיגרת רב שרירא גאון מסופר שאחרי פטירתו של רב אשי (בשנת ד'קפ"ז - 427), ראש ישיבת סורא, מילאו את מקומו מרימר ואחריו רב אידי בר אבין (השני) עם פטירתו של זה (בשנת ד'רי"א - 451) התמנה ("מלך") רב נחמן בר רב הונא למשך שלוש שנים, עד פטירתו בשנת ד'רי"ד (454).
חכם זה לא מוזכר בתלמוד בשמו המלא, אולם בכמה מקומות הוזכר חכם בשם רב נחמן שדן בעניינים שונים עם רב אשי ורבינא, וכפי הנראה הכוונה לרב נחמן בר רב הונא. לדעת שלום אלבק כל המקומות הללו זקוקים להגהה או פירוש אחר, וחכם זה לא הוזכר בתלמוד כלל.
חכם זה לא היה בנו של האמורא המפורסם רב הונא, שקדם לו בשנים רבות, ולא ידוע על קשר כלשהו ביניהם.
לפי מסורת שמופיעה בשיבולי הלקט (סימן מה) בימי רב נחמן זה הונהגה הבלעת קריאת שמע בקדושה, בתחילה בכל התפילות ולבסוף בתפילת מוסף: "מצאתי בתשובות הגאונים ז"ל... שבימות רב נחמן גזר יוזגרד מלך פרס שלא יקראו קריאת שמע לאלתר. מה עשו חכמים שבאותו הדור? תקנו להבליעו בין כל קדושת, בין בשחרית בין במוסף בין במנחה בין בחול ובין בשבת בין ביום טוב...". אך יש שהגיהו בדברי שיבולי הלקט "שבמות" במקום "שבימות", מאחר שבאגרת רש"ג מסופר שעם פטירתו של רב נחמן "נפל שמדא וגזר זדגרד לבטולי שבתא".
רוני דותן

| --- | --- |

 לידה:  10 באוקטובר 1983 (בת 41) יַבְנֶה, ישראל 
 מדינה:  ישראל ישראל
 עיסוק:  שחקנית
 מקום לימודים:  בית הספר למשחק של סמינר הקיבוצים 
 פרופיל ב-IMDb
 
רוני דותן בהצגה "גאווה ודעה קדומה", תיאטרון הסימטה, 2012
רוני דותן בהצגה "פטר והזאב", תיאטרון אורנה פורת, 2009
רוני דותן בהצגה "בגלל הלילה", סמינר הקיבוצים, 2009
רוני דותן בהצגה "צ'רלי קצ'רלי", צוותא, 2009
רוני דותן (נולדה ב-10 באוקטובר 1983) היא שחקנית, זמרת וכותבת ישראלית.
תפקידים > קולנוע

| סרט | חברת הפקות | במאי | תפקיד | שנה | מידע נוסף |
| --- | --- | --- | --- | --- | --- |
| ילדי הסתיו | חוף לבן הפקות | איתן גפני | סוזן | 2016 |  |
| הדרך לאן |  | מיכל בת אדם | אמא של אדלה | 2016 |  |
| חלב |  | דוד יכין | שוטרת | 2016 |  |
| זוג יונים | טרנספקס | דובר קוסאשווילי | מירב | 2017 |  |
| גולדברג ואיזנברג | שינטו הפקות והייטס פילם | אורן כרמי | נועה | 2013 |  |
| הגדר | הרוח החיה | טלי אברהמי | אלקה | 2011 |  |
| בחילה (סרט קצר) | הפקת-גמר בית הספר סם שפיגל לקולנוע ולטלוויזיה | ולדימיר בלינסקי |  | 2010 | הוצג בפסטיבל הקולנוע ירושלים |
תפקידים > טלוויזיה

| תוכנית/סדרה | ערוץ | במאי | תפקיד | שנה |
| --- | --- | --- | --- | --- |
| הפסיכופת | ערוץ אגו בשיתוף ynet | דניאל נחנסון | נרקיס | 2012 |
| בוחרים מנחה | ערוץ הילדים |  |  | 2009 |
תפקידים > תיאטרון

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| קזבלן | תיאטרון הקאמרי | יגאל מוסינזון | צדי צרפתי | שכנה | 2012 |
| גאווה ודעה קדומה | תיאטרון הסימטה | עיבוד של רועי רשקס לספרה של ג'יין אוסטין | עירית פרנק | לידיה, שרלוט, ג'ורג'יאנה | 2012 |
| משהו נפלא עומד לקרות | תיאטרון אורנה פורת | גליה פרדקין | גליה פרדקין | גור (החלפת שחקנית מקורית) | 2012 |
| קונץ וראי הפלאים | נט"ל | אירית בשן | אירית בשן | קונץ | 2012 |
| יופי של עברית | שרייבר הפקות | אבשלום קור | אסף שלמה | חגית | 2011 |
| בגלל הלילה | הופק על ידי סמינר הקיבוצים ב-2009. הוצג על ידי תיאטרון הסימטה שנה לאחר מכן | שגית אמת | שגית אמת | תרצה אתר הילדה | 2011 |
| מזריץ' | תיאטרון מדיטק/ארצי לנוער | אפרים סידון ואיציק ויינגרטן | איציק ויינגרטן | אינה | 2011 |
| 101 כלבים וגנבים | מ.מ הפקות | אסף אשתר | עופר שפריר | שרה ב' (החלפה לציפי שביט) | 2011 |
| פטר והזאב | תיאטרון אורנה פורת | עיבוד של איציק ויינגרטן ליצירתו של סרגיי פרוקופייב | נועה לב | הציפור | 2010 |
| המזוודה של חנה | תיאטרון הנפש | עיבוד של אמיל שר לספר "המזוודה של חנה" מאת קארן לוין | האוורד ריפ | מאיקו | 2010 |
| אפשר לעשות עם זה משהו | פסטיבל מחזאות מקורית בצוותא |  עודד ליפשיץ | טל ברנר |  | 2010 |
| לונה | תיאטרון השעה הישראלי | אורלי ישועה שוורצברג | יעל טילמן | ג'וליה (לסירוגין עם שחקנית נוספת – אפרת אביב) | 2010 |
| מותק של פסטיבל | ערוץ הופ! ומיקי פלד (מפיקים) |  | צדי צרפתי | מבוסס על הדמויות בסדרות שלהם | 2009 |
| לא עוזב את העיר | מפיק צבי להט | מחזמר שירי תל אביב |  | (החלפת שחקנית מקורית) | 2009 |
| צ'רלי קצ'רלי-למה מי אתה | צוותא | דני הורוביץ, מאור זגורי ועוד | דני הורוביץ | דמויות משתנות | 2009 |
| מי שחלם | מפיקים: רוני שורץ, יגאל בן דוד, שושי צ'כנובר, הפקה בפועל: חיים סלע. הועלה בהיכל התרבות תל אביב | גדי ענבר | גדי ענבר | דמויות משתנות (החלפה של השחקנית המקורית) | 2007 |
| המפיקים | תיאטרון הקאמרי | מל ברוקס ותומס מיהן | מיכה לבינסון | דמויות משתנות | 2007 |
| שנינו יחד תחת מטריה אחת | "פולוספוט" הפקות | אבי קורן ועופר שפריר | עופר שפריר | דמויות משתנות | 2005 |
הערות שוליים

↑  מרב יודילוביץ', המועמדים לפרס קיפוד הזהב לשנת 2012, באתר ynet, 26 באוגוסט 2012
↑  נבחר וועד מנהל חדש לשח"ם, באתר שח"ם
↑  הסינגל "מחכה לשיחה", באתר יו טיוב
| --- | --- |
בקרת זהויות :  NLI: 987009116689005171  MusicBrainz: a535281a-2933-40e8-bb08-69c479dec663  VIAF: 7122160667643603560001   WorldCat (עם VIAF): 7122160667643603560001
קרקוסרצ'ק

קרקוסרצ'ק (בהונגרית: Karakószörcsök) הוא כפר במחוז וספרם שבמרכז הונגריה.
כמו כפרים רבים באירופה גם בקרקוסרצ'ק מספר התושבים נמצא בירידה. כך, בשנת 1990 חיו בכפר 334 תושבים, ובשנת 2019 רק 252 תושבים.
יהודי קרקוסרצ'ק

בקרקוסרצ'ק חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 15 |  |
| 1880 | 19 | 673 |
| 1910 | 11 |  |
| 1920 | 4 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת דווצ'ר |
| --- | --- | --- |
| יישובים | דווצ'ר • אדוריאנהאזה • אפאצטורנה • בורסרצ'ק • צ'גלה • דברון • דובה • אגראליה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה • ויד • טישקוואר |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
קרום חיצוני

תרשים המתאר את המבנה של חיידקים גראם-שליליים. הקרום החיצוני הוא השכבה בה קבועים פורינים ומולקולות LPS
קרום חיצוני (באנגלית: Outer membrane) הוא קרום העוטף את שכבת הפפטידוגליקן בחיידקים גראם-שליליים ואינו קרום התא שעוטף את החיידק ואברוניו. הקרום החיצוני, בשונה מקרום התא, הוא דו-שכבתי א-סימטרי, כלומר בחלקו הפנימי קבועה שכבה של פוספוליפידים, בדומה לקרום התא, אולם בחלקו החיצוני קבועות מולקולות אמפיפיליות מסוג LPS ו-LOS שמשמשות בתור אנדוטוקסינים וכן חלבוני תעלה מסוג פורינים שמונעים דיפוזיה של אנזימים בקטריוליטיים, דוגמת ליזוזים.
הרכב הקרום החיצוני

הקרום החיצוני הוא, כאמור, קרום דו-שכבתי א-סימטרי. בחלקו הפנימי מורכב משכבת פוספוליפידים ואילו בחלקו החיצוני קבועות מולקולות אמפיפיליות מסוג LPS ו-LOS וכן חלבוני תעלה מסוג פורינים שמאפשרים דיפוזיה של מולקולות הידרופיליות במשקל נמוך מ-700 דלטון לחלל הפריפלזמי. אותם הפורינים אף מונעים "זליגה" של מרכיבי הפריפלזמה אל מחוץ לתא החיידקי. על פני חלקו החיצוני של הקרום החיצוני נמצאים קולטנים רבים שחלקם מהווים אתרי הצמדות לבקטריופאג'ים.
הקרום החיצוני מעוגן אל קרום התא בנקודות הדבקות (Adhesion sites) ואל הדופן הפפטידוגליקנית על ידי ליפופרוטאינים ייעודיים, דוגמת Braun's lipoprotein. הליפופרוטאינים נעזרים בקשרים קוולנטיים על מנת לבצע את פעולת העיגון. שלמות ויציבות הקרום החיצוני תלויים בקשרים הידרופוביים שנוצרים בתיווך יוני מגנזיום וסידן בין קבוצות הזרחה, על גבי מולקולות LPS, לבין מארג החלבונים הקבועים בקרום החיצוני.
ביוגנזה של מרכיבי הקרום החיצוני

הביוגנזה של מרכיבי הקרום החיצוני מתרחשת בציטופלזמה של חיידקים גראם-שליליים. לאחר מכן משונעים מרכיבי הקרום החיצוני אל מחוץ לדופן על ידי חלבוני שינוע. כך לדוגמה ליפיד A ואנטיגן O, שמרכיבים את מולקולת ה-LPS, נוצרים בציטופלזמה ומשונעים, באופן נפרד זה מזה, על ידי מנגנונים שונים:
לאחר שסונתזה ליבת ליפיד A היא משונעת דרך קרום התא לפריפלזמה באמצעות חלבון השינוע MsbA, ממשפחת חלבוני ATP-binding cassette transporter (ראו תרשים A).
לאחר שסונתזה יחידה של אנטיגן O היא משונעת דרך קרום התא לפריפלזמה באמצעות חלבון השינוע O-antigen transporter ‏(Wzx). בפריפלזמה עובר אנטיגן O פולימריזציה על ידי האנזימים Wzy/z polymerase ולאחר מכן עובר איחוי (ליגציה) לליבת ליפיד A, על ידי האנזים WaaL ligase (ראו תרשים A).
מולקולות LPS שלמות, שזה עתה סונתזו, משונעות דרך הפריפלזמה לחלקו החיצוני של הקרום החיצוני ו"מושתלות" שם על ידי מערכת חלבוני Lpt A-G (ראו תרשים B).
פתוגניות

המבנה הייחודי של הקרום החיצוני תורם רבות לפתוגניות של חיידקים גראם-שליליים בשל נוכחות מולקולות LPS ו-LOS, שמשמשות בתור אנדוטוקסינים. חדירתו של ליפיד A לרקמה עמוקה, או למחזור הדם עלולה להוביל להרעלת דם (Septicemia) ולתגובה חזקה של מערכת החיסון כנגדו היות שהוא מהווה אימונוגן חזק מאוד כלפי המערכת. הרעלת דם באה לידי ביטוי בעלייה חדה בחום הגוף, צניחת לחץ הדם וקרישה תוך-כלית מפושטת (DIC). מצב זה מסכן חיים ודורש התערבות רפואית מיידית.
נוכחות הקרום החיצוני תורמת רבות לשרידותם של חיידקים גראם-שליליים. יחד עם הקפסולה הם מהווים מחסום פיזי מפני חדירת אנטיביוטיקות שעלולות לפגוע בדופן ובקרום התא. זאת הסיבה לכך שקשרים הידרופוביים, שתורמים ליציבות ולשלמות הקרום החיצוני, מהווים אתר מטרה אידיאלי לאנטיביוטיקות רבות.